钦定古今图书集成/明伦汇编/交谊典/第044卷 > 《赠赵子实》前人
## 钦定古今图书集成/明伦汇编/交谊典/第044卷 > 《赠赵子实》前人

北风吹沙溪倒飞，白日未落山中归。千邀万觅不相
就，谁信有人穿翠微。幅巾大带长襦袍，韦箧锦囊鲜
彩毫。名门发身合燕颔，一经传家真凤毛。坐车侯蠃
吾不让，白社寒林气清放。骖麟翳鹤谁不能，要识神
光牛背上。蓬莱山，丹霞谷，天仙留书三万轴。闻君暂
去还复来，许君细和沧浪曲。